《八声甘州 重阳园中独坐，菊花有开者》
清代·沈曾植

舫斋西背指菊花开，餐英太清寒。自灵均去后，远游无绪，往日难还。

缭绕秋空雁字，漫画不堪观。海鹤霜辰警，如此江山。

影事回环重数，怕老君眉皱，秋色阑珊。惜秋花郑重，写出瘦诗看。

又多少回黄转绿，恁上云乐语老胡谩。龙山去，几人帽落，鬓影霜残。

作者简介：沈曾植（1850--1922），浙江嘉兴人。字子培，号巽斋，别号乙盫，晚号寐叟，晚称巽斋老人、东轩居士，又自号逊斋居士、癯禅、寐翁、姚埭老民、乙龛、余斋、轩、持卿、乙、李乡农、城西睡庵老人、乙僧、乙穸、睡翁、东轩支离叟等。他博古通今，学贯中西，以“硕学通儒”蜚振中外，誉称“中国大儒”。